2012 की उस घटना के बाद कई नियम बदले गए, लेकिन आखिर हुआ क्या? अपराधियों के लिए अगर कड़े नियम बनाए गए तो उन्हें बचाने वाले और क्रूर हो गए. लड़कियों को ही गलत साबित करने की होड़ में वो ये भी भूल गए कि ऐसे सवालों में इंसानियत की कोई जगह ही नहीं बची. किसी भी रेप विक्टिम या उसके परिवार वालों या दोस्तों से किए जाने वाले ऐसे सवाल सिर्फ मनोबल तोड़ने का काम करते हैं. अगर अब भी इसपर कार्यवाही नहीं हुई तो शायद हिम्मत कर रेप की रिपोर्ट दर्ज करवाने वाली लड़कियां और भी डरने लगेंगी.